cyanic-selkie/wikianc huggingface dataset:
พระอภัยมณี (ตัวละคร)
เมื่อพระอภัยมณีอายุได้ 15 ชันษา ท้าวสุทัศน์ได้ให้พระอภัยมณีและศรีสุวรรณ ผู้เป็นอนุชา ไปเสาะหาอาจารย์เพื่อเรียนวิชา ทั้งสองไปเรียนวิชาที่หมู่บ้านจันตคาม พระอภัยมณีเรียนวิชาเป่าปี่ ส่วนศรีสุวรรณเรียนวิชากระบี่กระบอง ท้าวสุทัศน์เมื่อทรงทราบว่าโอรสทั้งสองเรียนวิชาเป่าปี่และกระบี่กระบองจึงทรงกริ้ว เนื่องจากทรงเห็นว่าไม่สมควรกับกษัตริย์ สั่งให้ขับไล่ทั้งสองออกจากเมือง พระอภัยมณีและศรีสุวรรณได้เดินทางรอมแรมผ่านป่าเขาจนถึงชายทะเล ได้พบกับพราหมณ์สามคนคือวิเชียร โมรา สานนท์ พราหมณ์ทั้งสามได้แสดงวิชาที่ถนัดของตนให้พระอภัยมณีและศรีสุวรรณชม พระอภัยมณีจึงแสดงวิชาของตนบ้างโดยการเป่าปี่ให้ฟังจนสามพราหมณืและศรีสุวรรณเคลิ้มหลับไป ฝ่ายนางยักษ์ผีเสื้อสมุทรซึ่งกำลังหาอาหารในทะเล ได้เห็นพระอภัยมณีกำลังเป่าปี่ก็ตกหลุมรักจึงลักพาตัวพระอภัยมณีไปอยู่ที่ถ้ำของนาง อยู่กินด้วยกันจนมีบุตรชื่อ สินสมุทร
ต่อมา พระอภัยมณีและสินสมุทรได้หลบหนีจากถ้ำนางผีเสื้อสมุทรโดยการหลอกให้นางไปถือศีลที่อื่น ขณะนั้นก็หนีออกมาด้วยความช่วยเหลือของเงือกสามพ่อแม่ลูก ฝ่ายนางผีเสื้อสมุทรเมื่อรู้ว่าถูกหลอกจึงออกตามล่าพระอภัยมณี จับเงือกเฒ่าผัวเมียจับกินเป็นอาหาร ส่วนเงือกสาวก็พาพระอภัยมณีและสินสมุทรหนีมาจนถึงเกาะแก้วพิสดาร พระฤๅษีแห่งเกาะแก้วพิสดารได้ลงอาคมขับไล่นางผีเสื้อสมุทรไม่ให้เข้ามาใกล้เกาะ นางผีเสื้อสมุทรจึงถอยกลับถ้ำไป พระอภัยมณีและสินสมุทรจึงได้พักอาศัยอยู่กับพระฤๅษีที่เกาะแก้วพิสดารแห่งนี้
ต่อมา ท้าวสิลราชเจ้าเมืองผลึกได้เสด็จประพาสทางทะเลจนมาถึงเกาะแก้วพิสดาร พระอภัยมณีและสินสมุทรจึงขอโดยสารเรือของท้าวสิลราชเพื่อเดินทางกลับเมือง ระหว่างเดินทางกลับ นางผีเสื้อสมุทรได้โผล่ออกมาทำลายเรือของท้าวสิลราช ท้าวสิลราชจมน้ำสิ้นพระชนม์ สินสมุทรพานางสุวรรณมาลีธิดาท้าวสิลราชว่ายน้ำหนีไป ส่วนพระอภัยมณีได้ว่ายน้ำขึ้นไปที่เกาะแห่งหนึ่งและตัดสินใจเป่าปี่เพื่อสังหารนางผีเสื้อสมุทร
ต่อมา อุศเรน โอรสเจ้าเมืองลังกา คู่หมั้นของนางสุวรรณมาลี ได้เดินทางทางทะเลเพื่อตามหานางสุวรรณมาลีที่หายสาบสูญจนมาพบพระอภัยมณีที่เกาะแห่งนี้
ทีแอลซี: เทเบิล แลดเดอร์ แอนด์ แชร์ (2009)
ทีแอลซี:เทเบิล แลดเดอร์ แอนด์ แชร์ (TLC: Tables, Ladders & Chairs) เป็นรายการมวยปล้ำของดับเบิลยูดับเบิลยูอี จัดขึ้นเมื่อวันที่ 13 ธันวาคม 2552 ที่ แซนแอนโทนีโอ รัฐเท็กซัส โดยเป็นการรวมค่ายระหว่าง รอว์ ,สแมคดาวน์ และ อีซีดับเบิลยู
แผ่นดินไหวในแคชเมียร์ พ.ศ. 2548
'''แผ่นดินไหวที่แคชเมียร์ พ.ศ. 2548''' เกิดเมื่อเวลา 08:52:37 น. ตามเวลาท้องถิ่น (ตรงกับ 03:52:37 น. UTC) ของวันที่ 8 ตุลาคม พ.ศ. 2548 ที่เขตอาซาด แคชเมียร์ ทางทิศตะวันออกเฉียงเหนือของปากีสถาน ใกล้ชายแดนอินเดีย มีจุดศูนย์กลางอยู่ใกล้กับเมืองมูซัฟฟาราบัด เมืองหลวงของแคว้น ด้วยความรุนแรง 7.6
ทางการปากีสถานได้ประกาศจำนวนผู้เสียชีวิตอย่างเป็นทางการ เมื่อวันที่ 8 พฤศจิกายน หลังเหตุการณ์ผ่านไปหนึ่งเดือน ด้วยยอดผู้เสียชีวิต 79,000 คน โดยมีผู้เสียชีวิตเพิ่มเติมในชัมมูและกัศมีร์ของอินเดีย จำนวน 1,400 คน และอัฟกานิสถาน 4 คน ผู้เสียชีวิตส่วนใหญ่เนื่องจากถูกซากอาคารถล่มทับ บางส่วนเสียชีวิตเนื่องจากอุทกภัยเนื่องจากน้ำในแม่น้ำไหลเข้าท่วมพื้นดินที่ยุบตัวลง ประกอบกับมีพายุฝนกระหน่ำซ้ำ และเกิดดินถล่มในเขตภูเขา ทำให้การช่วยเหลือผู้ประสบภัยทำได้ล่าช้า
แผ่นดินไหวครั้งนี้เกิดขึ้นเนื่องจาก บริเวณอาซาด แคชเมียร์ เป็นบริเวณที่บรรจบกันของแผ่นเปลือกโลกยูเรเซียนกับแผ่นเปลือกโลกอินเดียน ที่ก่อให้เกิดเทือกเขาหิมาลัย
ภาวะหูไวเกิน
ภาวะหูไวเกิน (Hyperacusis) เป็นความผิดปกติทางการได้ยินที่สร้างความพิการ โดยคนไข้จะไวเสียงที่ความถี่หนึ่ง ๆ เพิ่มขึ้นคือสามารถทนต่อเสียงที่ความถี่นั้น ๆ ได้น้อยลง คนไข้ที่มีอาการรุนแรงอาจมีปัญหาทนต่อเสียงในชีวิตประจำวันไม่ได้ คือเสียงบางอย่างอาจจะรู้สึกดังอย่างไม่น่าชอบใจ โดยที่คนอื่นก็ไม่ได้เป็นด้วย ภาวะหูไวเกินมักจะเกิดร่วมกับอาการเสียงในหู โดยทั้งสองมีความชุกที่ประมาณ 10-15% และมีการเสียการได้ยินเป็นปัจจัยเสี่ยงหลัก อย่างไรก็ดี ก็ยังมีความแตกต่างที่สำคัญระหว่างกลไกของอาการทั้งสอง
อาการ
อาการก็คือเจ็บปวดหู รำคาญ และทนไม่ได้โดยทั่วไปต่อเสียงหลายอย่างที่คนโดยมากไม่รู้สึกเป็นไร การร้องไห้อย่างยับยั้งไม่ได้และความตื่นตระหนกอาจเป็นผลของเหตุการณ์ที่ทำให้รู้สึกเช่นนั้น อาการอาจเกิดที่หูข้างเดียวหรือหูทั้งสองข้าง อาจเกิดร่วมกับการมีเสียงในหู อาจมีผลเป็นความวิตกกังวล ความเครียด และความกลัวเสียง การหลีกเลี่ยงทำกิจกรรมต่าง ๆบ่อยครั้งจะเป็นการตอบสนองเพื่อป้องกันผลของอาการ แล้วทำให้คนไข้หลีกเลี่ยงการเข้าสังคม
เหตุ
เหตุสามัญที่สุดของอาการนี้ก็คือการได้รับเสียงดังมากเกินไป แต่บางคนก็อาจเริ่มมีอาการอย่างฉับพลันหลังจากใช้ยาที่ทำให้หูไว มีโรคไลม์ โรคเมนิแยร์ บาดเจ็บที่ศีรษะ หรือได้รับการผ่าตัด บางคนอาจจะเกิดมาไวเสียง, เกิดโรค superior canal dehiscence syndrome, มีประวัติติดเชื้อที่หู, หรือมีประวัติปัญหาการได้ยินในครอบครัว
ยาที่มีผลต่อจิตใจเช่น แอลเอสดี, methaqualone, หรือเฟนไซคลิดีน ก็อาจเป็นเหตุของอาการด้วย และยาปฏิชีวนะคือซิโปรฟลอกซาซินก็พบว่าเป็นเหตุอย่างหนึ่ง
ภาวะอื่น ๆ ที่สัมพันธ์กัน
อาการอื่น ๆ ที่สัมพันธ์กับภาวะหูไวเกินรวมทั้ง
กลไกทางสรีรภาพ-ประสาท
กระบวนการปรับการตอบสนองของประสาทที่สำคัญต่อการได้ยินเชื่อว่า จะทำงานบิดเบือนไปเมื่อได้รับข้อมูลเสียงที่ผิดปกติจากหูชั้นใน ซึ่งเกิดขึ้นเมื่อหูชั้นในเสียหายและมีผลให้เสียการได้ยิน
การรักษา
การรักษาวิธีหนึ่งก็คือ การให้ฟังเสียงแบบแถบความถี่กว้าง เป็นการรักษาที่เรียกว่า retraining therapy เป็นวิธีที่ได้มาจากการรักษาเสียงในหู คือ Tinnitus retraining therapy อนึ่ง เสียงแบบพิงก์ (pink noise) ก็สามารถใช้ได้ด้วยเหมือนกัน
การฟังเสียงแถบความถี่กว้างค่อย ๆ แต่ละวันตามระยะที่กำหนด อาจทำให้ทนเสียงต่าง ๆ เพิ่มขึ้นได้ แม้อาจจะไม่สามารถฟื้นสภาพได้อย่างสมบูรณ์ แต่อาการก็อาจดีขึ้นอย่างสำคัญ โดยเฉพาะถ้าทำพร้อมกับการบำบัดจิตใจด้วย
วิธีอีกอย่างหนึ่งก็คือการบําบัดทางความคิดและพฤติกรรม (CBT) ซึ่งสามารถร่วมใช้กับ retraining therapy
คนไข้ผู้มีชื่อเสียง
วลาดิมีร์ เลนิน ผู้นำนักปฏิวัติมาร์กซิสต์คนแรกของสหภาพสาธารณรัฐสังคมนิยมโซเวียต หัวหน้าพรรคบอลเชวิก นายกรัฐมนตรีคนแรกและเป็นเจ้าของแนวคิดส่วนใหญ่ในลัทธิเลนิน ได้รายงานว่าป่วยหนักในปลายปี ค.ศ. 1921 โดยมีอาการหูไวเสียง ปวดหัว และนอนไม่หลับเป็นประจำ
มหาวิทยาลัยนอตทิงแฮมเทรนต์
มหาวิทยาลัยนอตทิงแฮมเทรนต์ (Nottingham Trent University, NTU) เป็นมหาวิทยาลัยขนาดเล็กตั้งในเขตเมืองนอตทิงแฮม มีกำเนิดจากวิทยาลัยการออกแบบนอตทิงแฮม ซึ่งตั้งเมื่อ พ.ศ. 2386 ต่อมาจึงแปรสภาพเป็นวิทยาลัยเทคนิค วิทยาลัยสารพัดช่าง และมหาวิทยาลัยในปี พ.ศ. 2488 2513 และ 2535 ตามลำดับ มหาวิทยาลัยมีที่ตั้งสามแห่งด้วยกัน คือบริเวณในเมือง บริเวณชุมชนแบรกเกนเฮิสต์ และบริเวณชุมชนคลิฟตัน
มหาวิทยาลัยประกอบด้วยสำนักวิชาทั้งหมด 8 สำนัก และสถาบันอีก 2 สถาบัน ได้แก่
สถานีจตุจักร
สถานีจตุจักร (Chatuchak Station; รหัสสถานี: RN02) เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยายกระดับเหนือถนนกำแพงเพชร 2 ในพื้นที่แขวงจตุจักร เขตจตุจักร กรุงเทพมหานคร เปิดให้บริการเมื่อวันที่ 2 สิงหาคม พ.ศ. 2564 ตั้งอยู่บริเวณนิคม กม.11
ที่ตั้ง
ถนนกำแพงเพชร 2 ใกล้กับสถานีจ่ายไฟฟ้าย่อยจตุจักร การไฟฟ้าฝ่ายผลิตแห่งประเทศไทย และสถานีจ่ายไฟฟ้าต้นทางบางซื่อ การไฟฟ้านครหลวง ในพื้นที่แขวงจตุจักร เขตจตุจักร กรุงเทพมหานคร
ในแผนงานเดิมของการรถไฟแห่งประเทศไทย สถานีแห่งนี้มีชื่อเดิมว่า สถานี กม.11 เพื่อให้สอดคล้องกับป้ายหยุดรถไฟ นิคมรถไฟ กม.11 เหมือนสถานีอื่น ๆ ในโครงการ แต่ในช่วงสุดท้ายของการก่อสร้าง การรถไฟแห่งประเทศไทย ได้ประกาศยกเลิกการใช้งานป้ายหยุดนิคมรถไฟ กม.11 ลง เพื่อทำเป็นรางหลีกเข้าศูนย์ซ่อมบำรุงของรถไฟฟ้าสายสีแดงเข้ม สถานีแห่งนี้จึงถูกเปลี่ยนชื่อให้เป็น สถานีจตุจักร ในเวลาต่อมา
ทางเข้า-ออก
ประกอบด้วยทางขึ้น-ลงปกติ ได้แก่
รายชื่องู
รายชื่องู เป็นการรวบรวมรายชื่องูในแต่ละสายพันธุ์ทั่วโลก เพื่อเป็นการสะดวกต่อค้นหา การศึกษา ค้นคว้าเกี่ยวกับวงจรชีวิตความเป็นอยู่ของงู
สำหรับผู้ที่จะเพิ่มเติมรายชื่องู ขอให้เรียงลำดับตามตัวอักษร เพื่อให้ง่ายต่อการเพิ่มเติมรายชื่อ ในส่วนของรายชื่องูที่มีคนเริ่มเขียนบทความแล้วดูได้ที่ หมวดหมู่รายชื่องู
--
{| width="100%"
สการ์ดู
ในอดีต ภูมิภาคสการ์ดูเคยอยู่ภายใต้อิทธิพลของทิเบตนับตั้งแต่ยุคของพระเจ้าซงแจ็นกัมโป ในกลางทศวรรษที่เจ็ด ปรากฏงานเขียนตันตระทั่วไปในพื้นที่จนถึงศตวรรษที่เก้า
ศัพทมูล
คำว่า "Skardu" เข้าใจว่ามาจากภาษาบัลติ "ที่ราบต่ำระหว่างที่สูงสองที่" ที่สูงสองที่คือนคร ชีการ์ กับ ทะเลสาบสัตปารา
กีฬายกน้ำหนักในโอลิมปิกฤดูร้อน 2016 – รุ่น 58 กิโลกรัม หญิง
การแข่งขันยกน้ำหนัก หญิง 58 กก. ที่ โอลิมปิกฤดูร้อน 2016 ใน รีโอเดจาเนโร จัดขึ้นเมื่อวันที่ 8 สิงหาคม ที่ เดอะ ปาวีลีอง 2 ของ รีอูเซงตรู.
ตารางการแข่งขัน
เวลาทั้งหมดเป็น เวลาในบราซิล (UTC-03:00)
สถิติ
ก่อนที่จะมีการแข่งขันครั้งนี้ สถิติโลกและโอลิมปิกที่มี่อยู่มีดังต่อไปนี้
สมศาสตร์ รัตนสัค
ร้อยโท สมศาสตร์ รัตนสัค (3 กุมภาพันธ์ พ.ศ. 2474 - 19 กรกฎาคม พ.ศ. 2554) อดีตรัฐมนตรีช่วยว่าการกระทรวงคมนาคม และ อดีตสมาชิกสภาผู้แทนราษฎรจังหวัดเชียงราย 7 สมัย
ประวัติ
บั้นปลายของชีวิต น.พ.สมศาสตร์ รัตนสัค ได้นำความรู้ทางด้านการแพทย์กลับมาเปิดคลีนิครักษาโรค ที่บ้านพัก อ.พาน ซึ่งมีการเก็บค่ารักษาซึ่งเรียกว่าเป็นค่าต้นทุนยารักษาโรคต่าง ๆ ในราคาถูก ให้กับประชาชนทั่วไป จนเป็นที่เคารพรักของประชาชนทั่วไปในวงกว้าง
งานการเมือง
ร้อยโทสมศาสตร์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง เดือนมีนาคม พ.ศ. 2535 รวม 7 สมัย
สมาชิกสภาผู้แทนราษฎร
ร้อยโทสมศาสตร์ รัตนสัค ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
ถึงแก่อนิจกรรม
ร้อยโท สมศาสตร์ รัตนสัค ถึงแก่กรรมเมื่อวันที่ 19 กรกฎาคม พ.ศ. 2554 สิริอายุรวม 80 ปี
เฟอร์นานโด ลูมากัด
เฟอร์นานโด ลูมากัด (Fernando Lumacad) นักมวยสากลชาวฟิลิปปินส์ เกิดเมื่อ 23 เมษายน พ.ศ. 2529 ที่ โกตาบาโต เดอ ซุร ประเทศฟิลิปปินส์ สถิติการชก 39 ครั้ง ชนะ 29 (น็อค 12) เสมอ 3 แพ้ 7
ประวัติ
ลูมากัดขึ้นชกมวยสากลครั้งแรกเมื่อ 24 พฤษภาคม พ.ศ. 2549 ชนะคะแนน ตาตา ลาเดรา ที่ฟิลิปปินส์ จากนั้นขึ้นชกชนะรวด และได้ครองแชมป์มินดาเนารุ่นฟลายเวทเมื่อ พ.ศ. 2550 จนได้ขึ้นชิงแชมป์ WBC เอเชียรุ่นฟลายเวทที่ว่าง เมื่อ 19 พฤศจิกายน พ.ศ. 2550 แพ้คะแนน วันดี สิงห์วังชา ไม่ได้แชมป์ ลูมากัดขึ้นชกชนะที่ฟิลิปปินส์อีก 4 ครั้ง ก็ได้ชิงแชมป์ WBO ตะวันออกเฉพาะกาลรุ่นฟลายเวท เมื่อ 4 ตุลาคม พ.ศ. 2551 แต่ปรากฏว่าทำได้เพียงเสมอกับ สุริยัน ศ.รุ่งวิสัย ที่ฟิลิปปินส์ ต่อมา ลูมากัดได้ไปชิงแชมป์เงารุ่นซูเปอร์ฟลายเวท IBF ที่ว่างที่สหรัฐ ปรากฏว่าเป็นฝ่ายแพ้น็อค ฮอร์เก อาร์เช ยก 3 เมื่อ 27 มิถุนายน พ.ศ. 2552 ลูมากัดได้เปลี่ยนไปชิงแชมป์โลกเยาวชนรุ่นซูเปอร์ฟลายเวท WBC เมื่อ 28 พฤศจิกายน พ.ศ. 2552 แต่ก็แพ้คะแนน ฮวน โฮเซ่ มอร์เตส ที่ เม็กซิโก ลูมากัดประสบความสำเร็จในการชิงแชมป์ครั้งแรกเมื่อ 11 มิถุนายน พ.ศ. 2554 เมื่อชิงแชมป์ WBC เอเชีย คอนติเนนทัลรุ่นฟลายเวทที่ว่าง ชนะน็อค ริกกี ซาเบีย ยก 2 ต่อมา ได้ชิงแชมป์ WBC เข็มขัดเงินรุ่นซูเปอร์ฟลายเวท เมื่อ 24 พฤศจิกายน พ.ศ. 2555 แพ้คะแนน คาร์ลอส กัวดราส ลูมากัดยังคงชกมวยมาอย่างต่อเนื่อง ล่าสุดได้ขึ้นชิงแชมป์ WBC คอนติเนทัลอเมริการุ่นซูเปอร์แบนตัมเวทที่ว่าง แพ้น็อค โอราซิโอ การ์เซีย ยก 1 ที่เม็กซิโก เมื่อ 18 มกราคม พ.ศ. 2557 ไม่ได้แชมป์
กุนกุน ยุปรารี
กุนกุน ยุปการี (เกิด 9 ธันวาคม ค.ศ. 1984) เป็นนักแสดงหญิงและเป็นนางแบบชาวอินเดีย เธอมีผลงานเด่นและโด่งดังจากการแสดงละครเรื่อง พระพุทธเจ้า มหาศาสดาโลก ในบทบาท พระนางปชาบดี และบทมหาเทวี ในละครเรื่อง ศิวะ พระมหาเทพ
ประวัติ
กุนกุน ยุปการี เกิดที่ลัคเนา ในรัฐอุตตรประเทศ เธอได้แต่งงานกับวิโนด ยุปการี และมีลูกสาวแล้ว ชื่อว่า ปารี
จดหมายเสียง
จดหมายเสียง (voice mail) มีลักษณะคล้ายกับ จดหมายอิเล็กทรอนิกส์ (e-mail) แต่จะเก็บข้อมูลเป็นเสียงและข้อความเสียง เพื่อส่งต่อไปยังปลายทางที่ต้องการส่ง
กรวัชร์ ปานประภากร
พันตำรวจโท  กรวัชร์ ปานประภากร (เกิด 9 มีนาคม 2504 -) อดีตอธิบดีกรมสอบสวนคดีพิเศษ กรรมการและเลขานุการคณะกรรมการคดีพิเศษ อดีตผู้ตรวจราชการกระทรวงยุติธรรม อดีตรองอธิบดีกรมสอบสวนคดีพิเศษ
ประวัติ
พันตำรวจโท กรวัชร์ ปานประภากร เกิดเมื่อวันที่ 9 มีนาคม พ.ศ. 2504 เป็นชาวอำเภอศรีสัชนาลัย จังหวัดสุโขทัย ชื่อเล่น ดำ มีบุตร 2 คน
มีผลงานสำคัญเช่น ในส่วนของสำนักงานตำรวจแห่งชาติ คลี่คลายคดีจ้างวานฆ่ากำนันยูร สามารถจับกุมกำนันเป๊าะ รื้อฟื้นคดีการฆาตกรรมนายห้างทอง ธรรมะวัฒนะ เป็นทีมสอบสวนและดำเนินคดีกรณีออกหนังสือรับรองการทำประโยชน์มิชอบของผู้มีอิทธิพล จัวหวัดภูเก็ต คลี่คลายคดีการฆาตกรรมแกนนำต่อต้านการสร้างบ่อขยะราชาเทวะ เป็นคณะทำงานการสอบสวนการทุจริตของธนาคารกรุงเทพฯพาณิชยการ จำกัด (BBC) คลี่คลายกรณีการฆาตกรรมด้วยวัตถุระเบิดกลางตัวเมือง จังหวัดนครสวรรค์
คอนเสิร์ตไลฟ์เอด
ไลฟ์เอด (Live Aid) เป็นคอนเสิร์ตการกุศลที่จัดขึ้นในวันที่ 13 กรกฎาคม ค.ศ. 1985 โดยบ็อบ เกลดอฟกับMidge Ure เพื่อระดมเงินบริจาคเพื่อช่วยเหลือผู้ยากไร้ในทุพภิกขภัยในประเทศเอธิโอเปีย พ.ศ. 2526–2528 จัดขึ้นที่สนามกีฬาเวมบลีย์ในลอนดอน สหราชอาณาจักร ซึ่งมีผู้เข้าชมประมาณ 72,000 คน และสนามกีฬาจอห์น เอฟ. เคนเนดีในฟิลาเดลเฟีย สหรัฐ ที่มีผู้เข้าชม 89,484 คน
กรวัชร์ ปานประภากร
ประวัติ
ในส่วนของกรมสอบสวนคดีพิเศษ เช่น เป็นหัวหน้าคณะพนักงานสอบสวนคดีพิเศษ กรณีขบวนการนำรถยนต์ใช้แล้วเข้ามาในราชอาณาจักรเพื่อจดประกอบเป็นรถยนต์จากอุปกรณ์ชิ้นส่วนเก่า และเป็นหัวหน้าคณะพนักงานสอบสวนคดีพิเศษ กรณีการหายตัวไปของนักต่อสู้เพื่อสิทธิมนุษยชน แกนนำชาวบ้านกะเหรี่ยงบ้านบางกลอย (นายบิลลี่)
คอนเสิร์ตไลฟ์เอด
ในวันเดียวกัน ก็มีการจัดคอนเสิร์ตที่ได้รับแรงบันดาลใจจากสิ่งนี้ในประเทศอื่น ๆ เช่น สหภาพโซเวียต, แคนาดา, ญี่ปุ่น, ยูโกสลาเวีย, ออสเตรีย, ออสเตรเลีย และเยอรมนีตะวันตก ถือเป็นหนึ่งในการถ่ายทอดสดผ่านดาวเทียม และถ่ายทอดโทรทัศน์ที่มีผู้เข้าชมมากที่สุดตลอดกาล โดยมีการประมาณการว่ามีผู้ชมที่ 1.9 พันล้านคนใน 150 ประเทศ ซึ่งเกือบเท่ากับร้อยละ 40 ของประชากรโลกในเวลานั้น
มาร์ลิน โมเดล 1894
มาร์ลิน โมเดล 1894 เป็นปืนเล็กยาวแบบยิงซ้ำด้วยระบบคานเหวี่ยง(lever-action) ที่ถูกผลิตขึ้นโดยบริษัทอาวุธปืนมาร์ลินของเมืองนอร์ท เฮเวน รัฐคอนเนตทิคัต ด้วยการนำเข้าสู่การแนะนำ ปืนไรเฟิลนั้นมาพร้อมด้วยกระบอกปืนขนาด 24 นิ้ว และบรรจุกระสุนสำหรับกระสุนปืนประเภทต่างๆ เช่น 25-20 วินเชสเตอร์ .32-20 วินเชสเตอร์, .38-40, และ .44-40. รุ่นต่างๆ ในการบรรจุกระสุนอื่นๆ ยังคงมีการผลิตจนถึงทุกวันนี้
เจ้าฟ้าเสือดัง
เส้นทางสู่ราชบัลลังก์
จนกระทั่งพ่อค้าคนหนึ่งชื่อ "ท้าวเชี่ยวแคน" ได้เดินทางมาพบพระองค์ และความได้ไปถึง บุรฮา โกฮาอิน ผู้สำเร็จราชการในขณะนั้น พระองค์จึงเดินทางไปชารายเทโว และได้ราชบัลลังก์มาครอง
แรกเริ่มครองราชย์
สุดางฟ้าได้เป็นกษัตริย์เมื่อปี พ.ศ. ๑๙๔๐ ชันษาได้ 15ปี เนื่องจากได้รับการเลี้ยงดูจากพราหมณ์มาตั้งแต่ทรงพระเยาว์ จึงถูกขนานพระนามว่า "เจ้าชายพราหมณ์" และอิทธิพลของพราหมณ์ได้เพิ่มพูนขึ้นอย่างมากในรัชกาลนี้ สุดางฟ้าได้สร้างเมืองขึ้นเมืองหนึ่งที่โธลา และได้ย้ายราชธานีมาอยู่ที่ ชากุยะ ใกล้แม่น้ำทิหิง ซึ่งพราหมณ์ที่เลี้ยงดูพระองค์ได้เป็นที่ปรึกษาใกล้ชิด และบุตรชายของเขาได้ดำรงตำแหน่งสำคัญอยู่ชายแดน
แผนการกบฏ
หัวหน้าพวกทิปามกลุ่มหนึ่งไม่พอใจในระบอบการปกครองของพระองค์ ซึ่งเขาได้วางแผนการคิดร้ายต่อสุดางฟ้า แต่ข่าวได้ล่วงรู้ไปถึงพระกรรณเสียก่อน แต่แทนที่จะทรงจัดการโดยทันที พระองค์กลับรับสั่งให้สร้างเพนียดคล้องช้าง และเมื่อคล้องช้างได้บ้างแล้วก็จัดให้มีงานสมโภชน์ ซึ่งพระองค์ได้ทรงเชิยผู้สบคบคิดการร้ายเหล่านี้มาร่วมด้วย และระหว่างงานฉลองนั้น ผู้คิดการร้ายทั้งหมดก็ถูกฆ่าตาย ศีรษะได้ถูกนำมากองไว้เป็นพะเนิน เพื่อเป็นสัญลักษณ์แห่งชัยชนะตามประเพณีของอาหม
ความวุ่นวายที่ตามมา
หลังจากที่จัดการพวกคิดการร้ายเสร็จสิ้นแล้ว สุดางฟ้าได้มีพระราชประสงค์ที่จะเอาใจพวกทิปามที่ยังเหลืออยู่ ซึ่งพระองค์ได้อภิเษกสมรสกับธิดาของหัวหน้าพวกทิปามคนหนึ่งชื่อ "ขุนไท" แต่หญิงสาวคนนี้มีชูรักอยู่แล้วชื่อ "ไท สุไล" ในงานเลี้ยงอาหารค่ำวันหนึ่ง ไท สุไลลอบส่งแหวนของตนไปให้คนรัก เมื่อสุดางฟ้าทรงทราบเรื่อง ก็ให้นำตัวไท สุไลมาสอบสวน แต่ไท สุไลได้หนีไปขอความช่วยเหลือจากสุรุมฟ้า กษัตริย์แห่งเมืองกัง
สงครามอาหม-เมืองกัง
สุรุมฟ้าได้ส่งบาร์ โกฮาอินของพระองค์ พร้อมด้วยกองทัพมารบกับสุดางฟ้า สุดางฟ้าตีข้าศึกพ่ายแพ้ใกล้กุหิอาร์บารี ในดินแดนของทิปาม ส่วนพระองค์เองถูกหอกบาดเจ็บเล็กน้อยในขณะที่ประทับบนคอช้างออกนำหน้ากองทัพ และบาร์ โกฮาอินแห่งอาหมรุกได้ไล่ข้าศึกไปจนถึงพัทกาย
สัญญาสงบศึก
ในที่สุดสัญญาสงบศึกก็ได้จัดทำขึ้นในปี พ.ศ. ๑๙๔๔ ซึ่งตกลงเอาพัทกายเป็นพรมแดนระหว่างประเทศทั้งสอง การเจรจาของบาร์ โกฮาอินของทั้งสองฝ่ายกระทำกันบนฝั่งทะเลสาบหนองยาง ห่างจากมาเกอริตาไปทางตะวันตกเฉียงใต้ประมาณ 28 ไมล์ กล่าวกันว่า รูปของบุคคลทั้งสองถูกแกะสลักอยู่บนผาหิน ณ ที่นั้น ทั้งสองฝ่ายต่างให้สัตย์สาบานเป็นมิตรไมตรีต่อกัน และฆ่าลูกวัวตัวหนึ่งเพื่อเป็นเครื่องสังเวย
การบุกกามะตา
ไท สุไลหนีออกจากที่พักพิง หลบภัยไปพึ่งราชาแห่งกามะตา ซึ่งปฏิเสธไม่ยอมส่งตัวไท สุไลให้แก่สุดางฟ้า บาร์ โกฮาอินจึงยกกองทัพเข้าบุกกามะตา แต่ราชาแห่งกามะตาเลี่ยงสงคราม โดยยกธิดาชื่อ พัชนี ให้แก่สุดางฟ้า โดยมีสินสมรสประกอบด้วย ช้าง 2 เชือก ม้าหลายตัว และข้าทาส พร้อมด้วยเงินและทองเป็นจำนวนมาก
สิ้นพระชนม์
สุดางฟ้าทรงสิ้นพระชนม์ในปี พ.ศ. ๑๙๕๐ ทรงครองราชย์ได้ ๑๐ ปี มีพระชนม์รวม ๒๕ พรรษา
กีฬาเรือพายในโอลิมปิกฤดูร้อน 2016
การแข่งขันเรือพายในโอลิมปิกฤดูร้อน 2016 เป็นการแข่งขันเรือพายโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-13 สิงหาคม พ.ศ. 2559
อำเภอดอกคำใต้
ดอกคำใต้ เป็นอำเภอหนึ่งของจังหวัดพะเยา เป็นที่ตั้งของอาณาจักรโบราณได้แก่อาณาจักรสิงหราช อาณาจักรโกมคำศรีมฑเทียนธรรม อาณาจักรภูกามยาว
ดอกคำใต้ยังถือว่าเป็นเมืองที่รักษาวัฒนธรรมแบบดั้งเดิมได้มาก ทั้งภาษา การกิน วิถีชีวิต วัฒนธรรมประเพณีที่สืบกันมากคงแบบดั้งเดิม มีกลิ่นอายวัฒนธรรมประเพณีที่งดงาม
[[ไฟล์:วัดพระธาตุแจ้โว - panoramio.jpg|thumb|275x275px|เวียงห้าวราชธานีราชอาณาจักรภูกามยาว พระธาตุที่ตั้งอยู่ในเขตเมืองโบราณซึ่งเป็นจุดสูงสุดของเมือง เวียงห้าว คือ พระธาตุแจโว  มีตำนานกล่าวว่า ปู่แจ และ ย่าโว เป็นผู้สร้างพระธาตุเจดีย์องค์นี้ขึ้นเพื่อบรรจุพระเกศาธาตุของพระพุทธเจ้า ตามตำนานบอกว่าภายในพระธาตุแจโว มีการบรรจุ พระเกศาธาตุ 2 เส้น และพระบรมธาตุส่วนปลายจมูก ขององค์สมเด็จพระสัมมาสัมพุทธเจ้า
]]
ที่ตั้งและอาณาเขต
อำเภอดอกคำใต้ตั้งอยู่ทางตอนกลางของจังหวัด มีอาณาเขตติดต่อกับอำเภอข้างเคียง ดังนี้
ประวัติ
สมัยอาณาจักรสิงหราช
เป็นอาณาจักรก่อนพุทธจนมาถึงหลังพุทธกาล                สิงหราชถือเป็นอาณาจักรที่ยิ่งใหญ่ในประวัติศาสตร์       มีเมืองน้อยใหญ่ของเป็นไมตรีต่ออาณาจักรสิงหราช                              ศูนย์กลางอาณาจักรอยู่ที่ เวียงศรีมฑเทียน-งิ้วหงกตำบลบ้านปิน อ.ดอกคำใต้ จ.พะเยา ในปัจจุบัน                           มีกษัตริย์ครองราชอาณาจักรหลายพระองค์จนสมัย พญาจอมธรรม แห่งราชวงค์ลวปู่เจ้าลาวจกขอเป็นไมตรี และภายหลังได้แต่งตั้งพญาจอมธรรมเป็นกษัตริย์ครองอาณาจักร
สมัยภูกามยาว
พญาจอมธรรมครองราช ได้ย้ายราชธานีศูนย์กลางอาณาจักรไปใกล้ดอยแห่งหนึ่ง นามว่า ดอยแจ้โว้ มีพระธาตุที่แจ้โว้ประทับอยู่บนยอดดอย               เนื่องจาก เมืองศรีมฑเทียน-งิ้วหงก เสี่ยงเกิดอุทกภัยบ่อยครั้ง พระองค์จึงตัดสินใจ สถาปนาเวียงป่าสัก เป็นราชธานี (ปัจจุบันตั้งอยู่ เวียงห้าวปางนคร ต.คือเวียง อ.ดอกคำใต้ จ.พะเยา) และได้เปลี่ยนชื่ออาณาจักรเป็นภูกามยาว เนื่องจาก เมืองและอาณาจักรต่างๆ เรียกจนเคยชินว่า ภูกามยาว                                     ภูกามยาวมาจาก ลักษณะ ของเทือกเขาที่ทอดยาวเป็นแนวกั้นอาณาจักรทางทิศตะวันตก (เทือกเขาภูกามยาว ประกอบไปด้วย ดอยหลวงดอกคำใต้ ดอยด้วน ดอยภูนาง ดอยเวียงลอ) ทอดยาวตั้งแต่ อำเภอเชียงม่วน-จังหวัดเชียงรายในปัจจุบัน
อาณาจักรภูกามยาว อาณาจักรล้านนา ในสมัยพญาคำฟู อาณาจักรภูกามยาวถือได้ผนวกเข้ากันล้านนาโดยสิ้นเชิง และถือเป็นเมืองในประเทศราชของราชอาณาจักรล้านนา
สมัยเวียงพยาว
กำเนิดเจ้าผู้ครองนครในสมัยรัตนโกสินทร์             ชาวบ้านชาวเมือง และได้หลบหนีสงครามไปอยู่ที่อื่นจำนวนมาก ได้ถือกำเนิดตำนาน สาวงามดอกคำใต้ สาวเครือฟ้ากับข้าราชกรุงเทพ
สมัยพะเยา
ดอกคำใต้ปล่อยรกร้าง มีชุมชนไม่มากนัก จนภายหลังสงครามสงบลง ชาวบ้านต่างพากันกลับมายังบ้านเกิดเมืองนอนและช่วยกันทำนุบำรุงบ้านเมืองกลับมายังเดิม และไม่นานก็ดอกคำใต้ก็กลายเป็น นครเมืองดอกคำใต้ ตั้งชื่อตาม ดอกไม้ป่าที่ทรงคุณค่าและตำนาน ต่อมานครเมืองดอกคำใต้มีขนาดใหญ่ขึ้น และได้ยกฐานะเป็น "อำเภอดอกคำใต้" ขึ้นต่อบริเวณพายัพเหนือ เมื่อ พ.ศ. 2397                                         อำเภอดอกคำใต้ จุดเด่น     ประชาชนจะตั้งบ้านแปงเมืองอยู่ตามลำน้ำ และประกอบกับสองฝั่งลำน้ำร่องช้างมีต้นดอกคำใต้ขึ้นเป็นอันมาก เป็นบ้านไม้ตามรูปแบบศิลปะชาวดอกคำใต้ ที่เป็นอาคารไม้ยกสูง         มีวิถีชีวิตที่คู่กับสายน้ำ ร่องช้างมหานที
ปัจจุบัน
มีสถานที่ประวัติศาสตร์และสถานที่ท่องเที่ยว             ในอำเภอดอกคำใต้อยู่หลากหลายแห่ง เช่น                                              1.เวียงศรีมฑเทียน-งิ้วหงก ชุมชนบ้านปิน                                            2.เวียงห้าวปางนคร                                                                3.เวียงหนองหล่ม                                                 4.เวียงจอมศีล ชุมชนบ้านถ้ำ                                                      5.เวียงหม้าย                                                          6.เวียงศรีชุม-ดอนเหล็ก                                                 7.นครดอกคำใต้                                                                      8.จำปาหวาย                                                                      9.ชุมชนงำเมือง                                                               เป็นต้น มีสถานที่ทางประวัติศาสตร์ วิถีวิต มากมายในอำเภอ ดอกคำใต้
ต่อมาได้เปลี่ยนนามอำเภอเป็น "อำเภอสันช้างหิน" ซึ่งมีนามมาจากที่ชาวบ้านคนหนึ่งลงไปอาบน้ำในแม่น้ำร่องช้างที่หน้าวัดบังเอิญได้พบช้างซึ่งทำด้วยหินสองตัวตัวหนึ่งมีพระพุทธรูปอยู่บนหลังอีกตัวหนึ่งมีประสาทประทับอยู่บนหลังชาวบ้านคนนั้นก็ได้บอกให้คนทั้งหลายมาช่วยกันนำเอาช้างทั้งสองตัวขึ้นมาอาศัยเหตุการณ์ที่เกิดขึ้นครั้งนั้นเป็นนิมิตชาวบ้านุจึงตั้งชื่อว่าวัดสันช้างหิน และถูกยุบเป็นตำบลเมื่อ พ.ศ. 2460 จนถึง พ.ศ. 2506 ได้ยกฐานะเป็นกิ่งอำเภอ และเมื่อวันที่ 28 ตุลาคม พ.ศ. 2508 ได้ยกฐานะเป็นอำเภออีกครั้งจนถึงปัจจุบัน
การปกครองส่วนภูมิภาค
อำเภอดอกคำใต้แบ่งเขตการปกครองเป็น 12 ตำบล 125 หมู่บ้าน ได้แก่
การปกครองส่วนท้องถิ่น
ท้องที่อำเภอดอกคำใต้ประกอบด้วยองค์กรปกครองส่วนท้องถิ่น 11 แห่ง ได้แก่
ฮานุกกะห์
ฮานุกกะห์ (Hanukkah; ; ) หรือเรียกว่า เทศกาลแห่งแสง (חַג הַאוּרִים, Ḥag HaUrim) เป็นเทศกาลยิว เฉลิมฉลองการกู้คืนนครเยรูซาเลม ซึ่งตามมาด้วยการอุทิศวิหารหลังที่สองอีกครั้ง ในช่วงต้นของกบฏมัคคาบีต่อจักรวรรดิซิลูซิดในราว 200 ปีก่อนคริสตกาล
ฮานุกกะห์เฉลิมฉลองเป็นเวลาแปดวันแปดคืน เริ่มต้นในวันที่ 25 ของเดือนคีสเลฟ ตามปฏิทินฮีบรู ซึ่งอาจตรงกับปลายเดือนพฤศจิกายนถึงปลายเดือนธันวาคมตามปฏิทินเกรกอเรียน การเฉลิมฉลองประกอบด้วยการจุดเทียนบนเชิงเทียนเก้าก้านที่เรียกว่าเมโนราห์หรือฮานุกิอะห์ หนึ่งก้านของเชิงเทียนมักอยู่สูงกว่าที่เหลือหรือต่ำกว่าที่เหลือเอาไว้ใช้สำหรับจุดเทียนที่เหลืออีกแปดเล่ม เทียนพิเศษเล่มนี้จะเรียดว่า ชัมมัช (שַׁמָּשׁ; shammash, "ผู้ดูแล") แต่ละคืนจะจุดเทียนเพิ่มหนึ่งเล่มด้วยไฟจาก ชัมมัช จนครบทั้งแปดเล่มในคืนสุดท้ายของฮานุกกะห์ กิจกรรมอื่น ๆ ในฮานุกกะห์ เช่น การขับร้องดนตรีฮานุกกะห์, การเล่นเดรย์เดล และการทานอาหารทอดในน้ำมัน เช่น ลักเต และ ซัฟกานียอต และอาหารพวกนม นับตั้งแต่ทศวรรษ 1970s เป็นต้นมา ขบวนการชาบาดฮาซีดิกได้ริเริ่มการจุดเทียนบนเมโนราห์ในที่สาธารณะในหลายประเทศทั่วโลก
วอลเลย์บอลชายชิงแชมป์ยุโรป 1999
วอลเลย์บอลชายชิงแชมป์ยุโรป 1999 (1999 Men's European Volleyball Championship) เป็นครั้งที่ 21 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองวีเนอร์นอยส์ตัดท์ และ เวียนนา, ออสเตรีย ระหว่างวันที่ 7–12 กันยายน พ.ศ. 2542
ปลาวาเรียตัส
มีลักษณะทั่วไปคล้ายกับปลาพลาตี้ (X. maculatus) แต่มีความแตกต่างกันที่รูปร่าง, ลำตัว และครีบหลังโดย  ปลาวาเรียตัสมีลำตัวกว้างน้อยกว่า และครีบหลังสูงกว่า และลักษณะลำตัวมีลักษณะกึ่งกลางระหว่างปลาพลาตี้ กับปลาสอดหางดาบ (X. helleri)  คือ มีขนาดยาวกว่าปลาพลาตี้ แต่มีความยาวไม่เท่าปลาพลาตี้ ลักษณะสีดั้งเดิมในธรรมชาติคล้ายกับปลาพลาตี้
ปลาวาเรียตัส ก็เช่นเดียวกับปลาพลาตี้หรือปลาสกุลอื่นในวงศ์เดียวกัน ที่นิยมเลี้ยงเป็นปลาสวยงาม และมีการเพาะขยายพันธุ์จนได้สีและลวดลายหรือครีบต่าง ๆ หลากหลายสวยกว่าปลาดั้งเดิมในธรรมชาติ
อุดม ทรงแสง
อุดม ทรงแสง (20 มิถุนายน 2478 - 24 ธันวาคม 2561) หรือรู้จักกันในนาม พ่อดม ชวนชื่น และ อุดม ชวนชื่น เป็นนักแสดงตลก ลิเก นักดนตรี และนักแต่งเพลงชาวไทย รวมถึงเป็นผู้ก่อตั้งและอดีตหัวหน้าคณะตลกคณะชวนชื่น นอกจากนั้นยังเป็นผู้ที่นำเอาดนตรีสากลมาเล่นร่วมกับลิเกคนแรกของไทยอีกด้วย
ประวัติ
อุดม ทรงแสง เกิดเมื่อวันที่ 20 มิถุนายน พ.ศ. 2478 ที่ตำบลเหมืองใหม่ อำเภออัมพวา จังหวัดสมุทรสงคราม เป็นบุตรของคุณพ่อผ่อง คุณแม่สอย ทรงแสง เป็นบุตรคนที่ 4 คนในบรรดาพี่น้อง 6 คน ในครอบครัวที่ประกอบอาชีพเป็นนักแสดงลิเก เริ่มเล่นลิเกตั้งแต่อายุ 13 ปีจนทำให้ไม่มีเวลาได้เรียนหนังสือและจบแค่ป.1 และได้เริ่มเป็นพระเอกลิเกในคณะศิลป์ส่งเสริม ซึ่งประสบความสำเร็จในระดับที่น่าพอใจอย่างยิ่ง ก่อนจะแยกออกมาตั้งคณะลิเกอุดมศิลป์ และได้แสดงลิเกออกรายการวิทยุในนามคณะ อุดม - แววดาว ซึ่งเป็นน้องสาว และก็ประสบความสำเร็จอย่างมากที่จันทบุรี หลังจากที่แสดงไปได้แค่ 7 วัน
ในระหว่างที่เป็นนักแสดงลิเกด้วยความที่ชื่นชอบเรื่องดนตรีทั้งไทยและสากลจึงสามารถเล่นเครื่องดนตรีที่ใช้ในการแสดงลิเกได้ทุกชิ้น และมีความสนใจในแซกโซโฟน จึงได้ซื้อมาฝึกเล่นด้วยตนเอง ต่อมาอุดมจึงได้คิดวิธีการดึงผู้ชมให้เข้ามาดูลิเกด้วยการเล่นดนตรีสากลในช่วงหัวค่ำก่อนการแสดง คณะลิเกของอุดมจึงมีทั้งแอกคอร์เดียน กีต้าร์ เบส และกลองชุด เครื่องดนตรีเหล่านี้ก็ถูกนำไปเล่นรวมกับเครื่องดนตรีลิเก นับเป็นคณะลิเกคณะแรกของเมืองไทยจนเป็นต้นแบบให้กับคณะลิเกในยุคปัจจุบัน
ขณะอายุได้ 30 ปี หลังจากที่ได้ยินคนดูบ่นให้ฟังเรื่องอายุมากเกินที่จะเป็นพระเอก อุดมก็ตัดสินใจล้างมือจากการเป็นพระเอกลิเกและหนีเข้ากรุงเทพพร้อมกับแซกโซโฟนคู่ใจเข้าร่วมวงดนตรีลูกทุ่งของประจวบ จำปาทอง สังข์ทอง สีใส ชาตรี ศรีชล เพลิน พรหมแดน นักร้องลูกทุ่งชื่อดังในยุคนั้นในตำแหน่งเครื่องเป่า พร้อมกับให้นพดล ทรงแสง (จิ้ม) ลูกชายเข้าร่วมวงอีกคนในตำแหน่งมือกลอง ในระหว่างนั้นอุดมและจิ้มได้เริ่มหันมาแสดงตลกแทนตลกในคณะที่หยุดพัก โดยได้ค่าตัวถึงคืนละ 500 บาท เล่นตลกอยู่ราว 1 ปี จนกระทั่งวงดนตรีของเพลิน พรหมแดนได้ยุบไป
ในปี พ.ศ. 2525 ขณะอายุได้ 47 ปี อุดมได้รวบรวมสมัครพรรคพวกก่อตั้งคณะตลกคณะชวนชมขึ้นในรูปแบบตลกครอบครัวแต่ไม่ได้รับความนิยมมากนักจึงได้เปลี่ยนชื่อเป็นชวนชื่น โดยเริ่มแรกมี จเด็จ เพชรบูรณ์ เปี๊ยก อยุธยา แป๋ว บ้านโป่ง จิ้ม ชวนชื่น หลุยส์ ชวนชื่น และอุดม ชวนชื่น ทำให้เริ่มมีชื่อเสียงขึ้นมาโดยรับงานแสดงตลกตามที่ต่างๆ รวมไปถึงก่อตั้งบริษัทรับจัดงานแสดง โชว์ และผลิตรายการโทรทัศน์ออกมามากมายอีกด้วย ในเวลาต่อมาด้วยอายุที่มากขึ้นอุดมจึงตัดสินใจยกคณะให้ จิ้ม ชวนชื่น เป็นผู้ดูแลแทนแต่อุดมก็ยังร่วมแสดงตลกกับชาวคณะอยู่เสมอกระทั่งจิ้มได้ตัดสินใจยุบคณะชวนชื่นไปในที่สุด
นอกจากนี้ อุดมยังเป็นนักแต่งเพลงซึ่งได้รับคำแนะนำมาจากพร ภิรมย์ ในช่วงที่ไปเล่นลิเกด้วยกันนาน 2 ปี พ่อดมได้ประพันธ์เพลงไว้หลายบทเพลงให้กับนักร้องมากมาย อาทิ คัมภีร์ แสงทอง ยอดรัก สลักใจ เอกชัย ศรีวิชัย และบทเพลงที่สร้างชื่อเสียงให้กับอุดมมากที่สุดคือเพลง พิษรักพิษณุโลก เดิมอุดมตั้งใจแต่งเอาไว้ให้จิ้มไว้ตอนอายุ 14 ปี ภายหลังได้ถูกนำไปประกอบภาพยนตร์เรื่อง คนปีมะ ขับร้องโดย สีหนุ่ม เชิญยิ้ม เป็นผู้ขับร้องเป็นคนแรก ต่อมา สันติ ดวงสว่าง และ หนู มิเตอร์ ได้นำเพลงนี้ไปขับร้องใหม่
เดือนมิถุนายน พ.ศ. 2561 อุดมได้ตรวจพบว่าตัวเองเป็นโรคมะเร็งตับในระยะที่ 3 กระทั่งอุดมได้เสียชีวิตลงที่โรงพยาบาลพระนั่งเกล้าเมื่อวันจันทร์ที่ 24 ธันวาคม พ.ศ. 2561 ด้วยวัย 83 ปี 7 เดือน 4 วัน
ชีวิตส่วนตัว
อุดม ชวนชื่น มีภรรยา 4 คนและบุตรธิดารวมทั้งสิ้น 15 คน ในบรรดาบุตรธิดาของอุดมที่เป็นนักแสดงที่มีชื่อเสียง อาทิ นพดล ทรงแสง (จิ้ม ชวนชื่น), แสงดาว ทรงแสง (จอย ชวนชื่น), รณกร ทรงแสง (หลุยส์ เชิญยิ้ม) และ ผดุง ทรงแสง (แจ๊ส ชวนชื่น) รวมถึง อาคม ปรีดากุล (ค่อม ชวนชื่น) และ แป๋ว บ้านโป่ง ที่มีศักดิ์เป็นหลานทั้งนี้ อุดมเคยพูดเอาไว้ว่าลูกอีกคนหนึ่งของเขานั้นกำลังตามหาเขาอยู่ซึ่งปัจจุบันตัวของลูกคนที่ 15 ของอุดมยังคงเป็นปริศนาอยู่
นอกจากนี้อุดมยังมีศักดิ์เป็นพ่อตาของเทพ โพธิ์งาม นักแสดงตลกชื่อดังอีกด้วยเพราะลูกสาวคนหนึ่งของอุดมคือ ภัสราวรรณ ทรงพีระพัฒน์ (จุ๋ม) ได้มาแต่งงานกับเทพ โพธิ์งามและชื่อของอุดมยังได้ถูกนำไปใช้เป็นชื่อร้านอาหารทะเลของหลุยส์ เชิญยิ้ม ในชื่อ อุดมซีฟู้ด
อุดม ชวนชื่น เคยปฏิเสธรับรางวัลเป็นศิลปินแห่งชาติ เนื่องด้วยกลัวเสื่อมเสียเพราะชอบเที่ยวอาบอบนวด
ดาวเคราะห์พัลซาร์
ดาวเคราะห์พัลซาร์ (Pulsar planet) คือดาวเคราะห์ที่พบโคจรอยู่รอบพัลซาร์ หรือเคลื่อนที่อยู่รอบดาวนิวตรอนด้วยความเร็วสูง ดาวเคราะห์พัลซาร์ดวงแรกที่มีการค้นพบ อยู่รอบพัลซาร์มิลลิวินาทีดวงหนึ่ง จัดเป็นดาวเคราะห์นอกระบบดวงแรกที่มีการค้นพบด้วย
ชัมมูและกัศมีร์
ชัมมูและกัศมีร์ อาจหมายถึง
เมโนราห์
เมโนราห์ (Menorah) อาจหมายถึง:
กระถางคบเพลิงโอลิมปิกฤดูร้อน 2020
กระถางคบเพลิงโอลิมปิกฤดูร้อน 2020 (2020 Summer Olympics cauldron) สร้างขึ้นสำหรับโอลิมปิกฤดูร้อน 2020 ที่กรุงโตเกียว ประเทศญี่ปุ่น อันที่จริงมีกระถางคบเพลิงสองใบ กระถางคบเพลิงใบแรกอยู่ในกรีฑาสถานแห่งชาติญี่ปุ่นเพื่อใช้ในพิธี (เฉพาะพิธีเปิดและปิด) และกระถางคบเพลิงอีกใบหนึ่งตั้งอยู่ที่ริมน้ำใหม่ของโตเกียวบนคลองอาริอาเกะตะวันตก ซึ่งจุดไฟหลังจากพิธีเปิดและยังคงจุดไฟตลอดการแข่งขัน กระถางคบเพลิงำได้รับการออกแบบโดย โอกิ ซาโตะ ดีไซเนอร์ชาวแคนาดา-ญี่ปุ่น ซึ่งเข้าเรียนที่ มหาวิทยาลัยวาเซดะซึ่งเป็นมหาวิทยาลัยเดียวกับ โยชิโนริ ซาไก ซึ่งเป็นผู้จุดไฟกระถางคบเพลิงในปี ค.ศ. 1964 ขั้นบันไดไปสู่กระถางคบเพลิงเป็นสัญลักษณ์ของภูเขาไฟฟูจิ "ได้รับการออกแบบมาเพื่อให้นึกถึงภาพดอกซากุระที่บานสะพรั่ง"
พิษณุ พลไวย์
พิษณุ พลไวย์ (17 ธันวาคม พ.ศ. 2506 - 17 มกราคม พ.ศ. 2559) อดีตสมาชิกสภาผู้แทนราษฎรจังหวัดพิษณุโลก 3 สมัย และ อดีตสมาชิกสภาผู้แทนราษฎรระบบบัญชีรายชื่อ
ประวัติ
นายพิษณุ พลไวย์ ได้เสียชีวิตลงอย่างสงบด้วยโรคประจำตัวที่ตำบลดงประคำ อำเภอพรหมพิราม จังหวัดพิษณุโลก ในวันที่ 17 มกราคม พ.ศ. 2559 เมื่อเวลา 16.00 น. และทำพิธีรดน้ำศพ ที่ วัดสระแก้วปทุมทอง ตำบลในเมือง อำเภอเมือง จังหวัดพิษณุโลก
งานการเมือง
นายพิษณุ เข้าสู่วงการการเมืองด้วยการเป็นสมาชิกสภาจังหวัด ก่อนที่จะได้รับเลือกตั้งสมาชิกสภาผู้แทนราษฎรครั้งแรก ในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกตั้งเรื่อยมาจนถึง พ.ศ. 2544 รวม 3 สมัย
นายพิษณุ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 35 สังกัดพรรคไทยรักไทย เมื่อ พ.ศ. 2548 ซึ่งได้รับเลือกตั้งในครั้งดังกล่าว และดำรงตำแหน่งกรรมการบริหารพรรคเพื่อธรรม
สมาชิกสภาผู้แทนราษฎร
นายพิษณุ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
อิลิมิเนชั่น แชมเบอร์ (2017)
อิลิมิเนชั่น แชมเบอร์ (2017)  (Elimination Chamber (2017)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี(WWE) สำหรับค่ายสแมคดาวน์ โดยมีกำหนดจัดวันที่ 12 กุมภาพันธ์ ค.ศ. 2017 ณ สนาม Talking Stick Resort Arena ในเมืองฟีนิกซ์ (รัฐแอริโซนา)
เบื้องหลัง
อิลิมิเนชั่น แชมเบอร์ กับประเภทแมตช์การปล้ำ จะถูกกำหนดโดยการวางพล็อตเรื่อง และเขียนบท โดยนักมวยปล้ำจะถูกวางตัวให้เป็น ธรรมะ หรือ อธรรม ทั้งหมดโดยการจัดแมตช์ นักมวยปล้ำทั้งหมดที่มาจากSmackDown
ในสแมคดาวน์ 17 มกราคม ผู้คุมค่ายShane McMahon ได้ออกมากำหนดแมทช์อิลิมิเนชั่น แชมเบอร์ สำหรับคู่เอกชิงแชมป์ WWE ในรอยัลรัมเบิล John Cena สามารถคว้าแชมป์ WWE มาจากAJ Styles ได้เป็นสมัยที่ 13 และถูกบันทึกสถิติการเป็นแชมป์โลก 16 สมัยเท่ากับริก แฟลร์ ในวันต่อมา Stylesถูกกำหนดให้ปล้ำในอิลิมิเนชั่น แชมเบอร์ ต่อมาในสแมคดาวน์ 31 มกราคม Shane และผู้จัดการทั่วไปของสแมคดาวน์ Daniel Bryan ได้ออกมาพูดเกี่ยวกับStyles ว่าเขาจะได้รับการรีแมทช์ชิงแชมป์ตัวต่อตัว ก่อนที่จะเปิดเผยนักมวยปล้ำคนอื่นๆ ในแมทช์อิลิมิเนชั่น แชมเบอร์ ได้แก่ แชมป์อินเตอร์คอนติเนนทัล Dean Ambrose, The Miz, Baron Corbin, และBray Wyatt ต่อมา Orton และWyatt ได้เจอกับ Cena และ Luke Harper โดยฝั่งออร์ตันเป็นคนกดซีนานับสามชนะไป คืนเดียวกัน Styles ได้เจอกับ Ambrose โดยมี The Miz มานั่งเป็นผู้บรรยาย และCorbin ได้เข้ามาบรรยายด้วย แต่ถูกทำร้ายโดย The Miz และ Ambrose ได้ไปเล่นงานใส่ Corbin และ The Miz ก่อนที่จะขึ้นเวทีมาโดน Styles Clash จนแพ้ไป สัปดาห์ต่อมา Orton ได้เจอกับ Cena อีกครั้ง โดยระหว่างแมทช์ Harper ได้มาเล่นงานใส่ Wyatt ก่อนที่จะโดน RKO ของ Orton แต่รอดไปได้ Cena เอาชนะโดยการใส่ท่า Attitude Adjustment ไปได้
เมโนราห์ฮานุกกะห์
เมโนราห์ฮานุกกะห์ (Hanukkah menorah) หรือ ฮานุกกีอะห์ (อักษรโรมัน: hanukkiah) เป็นเชิงเทียนเก้าก้านที่ใช้จุดระหว่างเทศกาลฮานุกกะห์ เทศกาลยิวระยะเวลาแปดวันแปดคืน แปดจากเก้าก้านของเมโนราห์แทนคืนทั้งแปดของเทศกาล ในแต่ละคืนจะจุดเทียนเพิ่มหนึ่งเล่ม จนถึงคืนสุดท้าย เทียนทั้งแปดเล่มจะถูกจุดทั้งหมด ส่วนก้านที่เก้าไว้ตั้งเทียนที่เรียกว่า ชัมมัช (shamash; ผู้ดูแล) ซึ่งไว้ใช้จุดอีกแปดเล่มที่เหลือ
เมโนราห์สำหรับฮานุกกะห์แตกต่างกันกับเมโนราห์เจ็ดก้านที่ใช้ในวิหารเยรูซาเลมในสมัยโบราณ เมโนราห์วิหารจะมีเจ็ดก้านและมีดาราเดวิด และปรากฏทั่วไปในศิลปะยิว
ซูเปอร์โบวล์ครั้งที่ 52
ซูเปอร์โบวล์ครั้งที่ 52 (Super Bowl LII) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2018 เกมนี้จะจัดในวันอาทิตย์ที่ 4 กุมภาพันธ์ พ.ศ. 2561 ที่สนามยูเอสแบงค์ สเตเดียม ในเมืองมินนีแอโพลิส, รัฐมินนิโซตา โดยเป็นครั้งที่ 2 ที่สนามยูเอสแบงค์ สเตเดียม ใช้จัดการแข่งขันซูเปอร์โบวล์ต่อจากซูเปอร์โบวล์ครั้งที่ 26 ในปี พ.ศ. 2535
การแข่งขันครั้งนี้เป็นการแข่งขันระหว่างแชมป์สาย National Football Conference (NFC)ทีมPhiladelphia Eagles และแชมป์สายAmerican Football Conference (AFC)ทีม New England Patriots
พรีเกม
พิงก์ ร้องเพลงชาติประจำสหรัฐ และ Leslie Odom Jr. ร้องเพลงอเมริกาเดอะบิวติฟูล
การแสดงช่วงพักครึ่ง
จัสติน ทิมเบอร์เลก ถูกเป็นเฮดไลน์ของการแสดงช่วงพักครึ่งในซูเปอร์โบวล์ครั้งที่ 52 พร้อมกับวงของเขา "The Tennessee Kids" และร่วมกับ University of Minnesota Marching Band ทิมเบอร์เลก เคยแสดงในซูเปอร์โบวล์ก่อนหน้านี้ 2 ครั้ง คือ ซูเปอร์โบวล์ครั้งที่ 35 ในปี พ.ศ. 2544 ในฐานะสมาชิก NSYNC และซูเปอร์โบวล์ครั้งที่ 38 ในปี พ.ศ. 2547 พร้อมกับJanet Jackson
สถิติบุคคล
1Completions/attempts 2Carries 3Long gain 4Receptions
วีรบุรุษทุ่งดินดำ
วีรบุรุษ ทุ่งดินดำ เป็นละครโทรทัศน์แนวดราม่า บทประพันธ์ของ โสภี พรรณราย บทโทรทัศน์โดย อุเบกขา กำกับการแสดงโดย ปกาศิต  กิ่งศักดิ์ ผลิตโดย บริษัท ทีวี ธันเดอร์ จำกัด ออกอากาศทุกวันเสาร์–อาทิตย์ เวลา 15:00 - 16:00 น. ทาง ช่อง 9 นำแสดงโดย อัษฎาวุธ เหลืองสุนทร, ภัครมัย โปตระนันท์ และนักแสดงชั้นนำอีกมากมาย เริ่มตอนแรกวันที่ 18 กรกฎาคม พ.ศ. 2552–4 ตุลาคม พ.ศ. 2552
ซาริน
ซาริน หรือจีบี เป็นสารประกอบออร์แกโนฟอสฟอรัส มีสูตรเคมี [(CH3)2CHO]CH3P(O)F ซารินเป็นของเหลวไร้สี ไร้กลิ่น ใช้เป็นอาวุธเคมีเนื่องจากเป็นสารประสาทที่ออกฤทธิ์รุนแรง ซารินจัดเป็นอาวุธอานุภาพทำลายล้างสูงในข้อมติสหประชาชาติที่ 687 อนุสัญญาอาวุธเคมี พ.ศ. 2536 ห้ามการผลิตและเก็บสะสมซาริน และจัดเป็นสารกำหนดรายการ 1 (Schedule 1 substance)
ซารินมีฤทธิ์ถึงตายแม้ในความเข้มข้นต่ำมาก โดยผู้ที่ได้รับจะเสียชีวิตภายในหนึ่งนาทีหลังการกินโดยตรงเพราะการหยุดหายใจจากกล้ามเนื้อปอดเป็นอัมพาต นอกเสียจากได้รับยาแก้พิษ ซึ่งมักเป็นอะโทรปีนหรือไบเพริเดนและพลาลิด็อกซีม อย่างรวดเร็ว ผู้ที่ได้รับในปริมาณไม่ถึงตาย แต่ไม่ได้รับการรักษาทางการแพทย์ทันที อาจได้รับความเสียหายทางประสาทถาวร
ไกวัล กุลวัฒโนทัย
ประวัติ
Kaiwan Kulavadhanothai ไกวัล กุลวัฒโนทัย ศิลปินศิลปาธร สาขาดนตรีปี 2563 จากกระทรวงวัฒนธรรม
เริ่มศึกษาวิชาดนตรีเมื่ออายุ 10 ปี ที่วิทยาลัยนาฏศิลป กรมศิลปากร กับอาจารย์ Motoko Funakoshi ในวิชาเอกขับร้อง ในปี พ.ศ. 2525 ได้เข้าร่วมกับคณะนักร้องประสานเสียงเยาวชนไทย ขับร้องแสดง ณ โรงละครแห่งชาติ ในโอกาสฉลอง 200 ปี กรุงรัตนโกสินทร์ และได้ร่วมขับร้องเพลงในหลายปีต่อมา  ในปี 2529 ได้รับทุนด้านดนตรีและการขับร้องจาก Bangkok Music Society เนื่องด้วยมีความสนใจในวิชาร้องเพลงและประพันธ์เพลงมาตั้งแต่ยังเป็นนักเรียน จึงศึกษาด้วยตนเองเรื่อยมา ในปี 2528 และ 2529 ได้มีผลงานประพันธ์เพลง ชนะการประกวด Thailand Popular Song Festival ได้รับรางวัล Best Song Award 2 ปีติดต่อกัน หลังจากนั้นได้เข้าศึกษาดนตรี ณ คณะศิลปกรรมศาสตร์ จุฬาลงกรณ์มหาวิทยาลัย ในวิชาเอกขับร้อง ในช่วงเวลานั้นเองที่ได้พบกับ อ. บรูซ แกสตัน และ ได้เข้าร่วมกับ วงดนตรีฟองน้ำ เดินทางไปแสดงดนตรีที่งาน World Expositon ’86 ที่ประเทศแคนาดา  และได้เดินทางไปแสดงดนตรีไทยร่วมสมัยในอีกหลายประเทศในปีต่อๆ มา เช่น อังกฤษ ญี่ปุ่น ฮ่องกง ออสเตรเลีย และอเมริกา อีกทั้งยังได้มีโอกาสศึกษาการประพันธ์เพลงกับ อ. บรูซ แกสตัน ทั้งประเภท ดนตรีคลาสสิก ดนตรีไทย ดนตรีไทยประยุกต์ ดนตรีร่วมสมัย ดนตรีป๊อป ดนตรีแจ๊ส ดนตรี Electronic และ Computer เป็นต้น ในช่วงเวลา 16 ปี ที่ได้ร่วมงานกับวงดนตรีฟองน้ำ และมีความใกล้ชิดกับปรมาจารย์ดนตรีไทยอย่าง ครูบุญยงค์ เกตุคง ครูจำเนียร ศรีไทยพันธ์ และครูดนตรีไทยท่านอื่นๆ มีอิทธิพลต่อแนวคิดการสร้างสรรค์ผลงานการประพันธ์ดนตรีของไกวัลในลำดับต่อๆ มา
นอกจากผลงานดนตรีกับ วงดนตรีฟองน้ำ ไกวัล กุลวัฒโนทัย ได้สร้างผลงานด้านดนตรีไว้หลายประเภทดังนี้
ผลงานด้านดนตรีขับร้องประสานเสียง
จากการศึกษาวิชาการขับร้องเพลงตะวันตกมาตั้งแต่ต้น และเคยเป็นสมาชิกของ คณะนักร้องประสานเสียงเยาวชนไทย ไกวัลได้รับคำแนะนำจาก อ. ดุษฎี พนมยงค์ ให้ไปสอนการขับร้องประสานเสียงที่ ชมรมคณะนักร้องประสานเสียง มหาวิทยาลัยธุรกิจบัณฑิตย์ ตั้งแต่ในช่วงปี 2529 - 2549 เป็นเวลานานถึง 20 ปี ได้สร้างพื้นฐานวงขับร้องประสานเสียงของมหาวิทยาลัย และเรียบเรียงเพลงให้กับมหาวิทยาลัยหลายเพลง และทดลองเทคนิคที่หลากหลายในการสอนร้องเพลงประสานเสียงให้กับผู้ที่ไม่มีพื้นฐานดนตรีมาก่อน จนได้เทคนิควิธีการในแบบฉบับของตนเอง
ในปี 2531 ได้ประพันธ์เพลง "ม่วงฟ้าสถาบัน" ซึ่งได้กลายเป็นเพลงประจำมหาวิทยาลัยธุรกิจบัณฑิตย์จนถึงปัจจุบัน เนื่องจากชมรมคณะนักร้องมีข้อจำกัดหลายอย่าง ทำให้การพัฒนาวงเป็นไปได้ยาก ในช่วงปี 2549 อ. ดุษฎี พนมยงค์ ได้ชักชวนให้มาเป็นคอนดักเตอร์ของวง "สวนพลูคอรัส " หรือชื่อทางการ "คณะนักร้องประสานเสียงสวนพลู" จึงได้ลาออกจากการสอนชมรมคณะนักร้องประสานเสียงธุรกิจบัณฑิตย์ โดยตั้งใจจะสร้างวงประสานเสียงที่มีเอกลักษณ์ไทย ที่ไม่มีใครทำมาก่อน จึงได้ทดลองสร้างผลงานประสานเสียงเพลงไทย ทั้งเรียบเรียงเพลงเก่า และประพันธ์ขึ้นมาใหม่ และนำบทเพลงเหล่านี้ไปแข่งขันในการขับร้องประสานเสียงระดับนานาชาติอย่าง World Choir Games ปี 2549 ที่เมือง Xiamen สาธารณรัฐประชาชนจีน ในประเภท Folklore A Cappella โดยสวนพลูคอรัส ได้รับรางวัลระดับเหรียญทองแดง แต่สิ่งที่สร้างปรากฏการณ์คือหลังจากการแข่งขัน สวนพลูคอรัส ได้รับเชิญให้ไปออกรายการทีวี "คุณพระช่วย" ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งเป็นครั้งแรกที่ได้บันทึกเทปเพลง "พม่าทุงเล"​ และ "รำวงเมดเล่ย์" แบบประสานเสียง หลังจากรายการออกอากาศ ทั้งสองเพลงนี้กลายมาเป็นสัญญลักษณ์และภาพจำของวง สวนพลูคอรัส และไกวัล กุลวัฒโนทัย
ผลงานประพันธ์เพลงที่เด่นที่ทำให้กับ คณะนักร้องประสานเสียงสวนพลู อีกชิ้นคือ "เพลงการละเล่นเด็กไทย" หรือเพลง "งูกินหาง" โดยการนำการละเล่นของเด็กสมัยก่อนเช่น งูกินหาง รีรีข้าวสาร มอญซ่อนผ้า มาแต่งเป็นเพลงและสร้างสรรค์ท่าทางประกอบการแสดงขึ้น นำออกแสดงครั้งแรกในปี 2552 ณ สำนักงานใหญ่องค์การ  UNESCO กรุงปารีส ประเทศฝรั่งเศส
ไกวัล กุลวัฒโนทัย ทำหน้าเป็นคอนดักเตอร์และประพันธ์เพลงให้กับ คณะนักร้องประสานเสียงสวนพลู เดินทางไปแข่งและแสดงหลายประเทศ เช่น เยอรมัน ออสเตรีย จีน ฝรั่งเศส และ สหรัฐอเมริกา จนถึง ปี 2556 หลังจากนั้นจึงได้ออกมาก่อตั้งวงประสานเสียงตามแนวทางของตนเอง ร่วมกับสมาชิกที่มีแนวทางคล้ายคลึงกัน ในชื่อวง "ประสานเสียงไท" ภายหลังได้เปลี่ยนชื่อเป็น "เสียงไทยคอรัส" หรือ Siang Thai Chorus เป็นการทำวงประสานเสียงแบบอาสาสมัครกึ่งอาชีพ ซึ่งต้องใช้ความพยายามผลักดันจนวงเสียงไทยเริ่มเป็นที่รู้จัก โดยใช้เวทีประกวด Thailand's Got Talent ซีซัน 6 ในปี 2559 โดย เสียงไทยคอรัส สามารถผ่านเข้าไปได้ถึงรอบรองชนะเลิศ ผลงานที่เป็นภาพจำของผู้ชมทั่วประเทศคือการแสดงเพลง "ส้มตำ" พระนิพนธ์ของ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในรูปแบบประสานเสียงที่มีการแสดงประกอบ ที่เรียกว่า Show Choir ในการแข่งขันรอบออดิชั่น และเพลง "ตำนานรักขวัญเรียม" ในรอบรองชนะเลิศ ซึ่งเป็นเพลงที่ประพันธ์ขึ้นใหม่ทั้งหมด
ผลงานของไกวัล ที่ทำให้กับ เสียงไทยคอรัส ได้รับการยอมรับและได้ร่วมงานกับรายการคุณพระช่วยหลายครั้ง รวมถึงคอนเสิร์ต คุณพระช่วยสำแดงสด ๖ ปี 2559 คุณพระช่วยสำแดงสด ๘ ปี 2561 และ คุณพระช่วยสำแดงสด ๙ ปี 2562
ผลงานดนตรีด้านละครเพลง
การประพันธ์เพลงในด้านละครเพลง หรือ Musical เป็นผลงานที่เขามีความถนัดอย่างยิ่งด้านหนึ่ง สไตล์การแต่งเพลงที่สะท้อนออกมาและเทคนิคที่ใช้ เป็นผลมาจากการคลุกคลีกับละครตั้งแต่ช่วงเรียนมหาวิทยาลัย ซึ่งในช่วงปี 2529 ยังเป็นช่วงเวลาที่ อ. บรูซ แกสตัน เป็นอาจารย์ประจำภาควิชาศิลปะการละคร คณะอักษรศาสตร์ จุฬาลงกรณมหาวิทยาลัย และ อ. บรูซ แกสตัน ได้มาสอนดนตรีที่คณะศิลปกรรมศาสตร์ ที่ ไกวัล เรียนอยู่ด้วย จึงได้ช่วยงานดนตรี เวลาที่ภาควิชาศิลปะการละครจัดทำละคร ซึ่งมีละครหลายเรื่องในช่วงนั้นเช่น แม่ค้าสงคราม ขอรับฉัน หรรษาราตรี เป็นต้น ไกวัล ได้ช่วย อ. บรูซ ประพันธ์ดนตรีในหลายเรื่อง และฝึกฝนเทคนิคของละครเพลงไปพร้อมๆ กัน ซึ่งในช่วงเริ่มต้นนี้ ไกวัล ยังได้ช่วย อ. บรูซ และวงฟองน้ำในละครเด็ก "ฉันจะปลูกต้นไม้" และ "ศรีธนญชัย" อีกด้วย
ผลงานการประพันธ์ละครเพลงที่สำคัญของ ไกวัล เริ่มต้นเมื่อเขาได้ร่วมงานกับ บริษัท แดส เอ็นเตอร์เทนเมนท์ จำกัด (ปัจจุบันได้เปลี่ยนเป็นบริษัท ดรีมบ็อกซ์ จำกัด) ละครเพลงสำคัญเรื่องแรกที่สร้างชื่อเสียงคือ “คู่กรรม เดอะมิวสิคัล” ปี 2546 ซึ่งเป็นละครเพลงเรื่องแรกของประเทศไทยที่อยู่ในรูป Sung-through แบบตะวันตก คือร้องทั้งเรื่องโดยไม่มีบทสนทนาเลย ด้วยบทเพลงจำนวน 50 คิว ที่ร้อยต่อกัน คู่กรรม เดอะมิวสิคัล ได้สร้างปรากฏการณ์ที่สำคัญหลายอย่างให้เกิดขึ้นในวงการละครเพลง นอกจากการเป็นละครร้องทั้งเรื่องแล้ว ยังเป็นละครที่สร้างดาวเด่นขึ้นมาประดับวงการละครเพลง โดยเป็นผลงานละครเพลงแจ้งเกิดเรื่องแรกของ "น้ำมนต์" ธีรนัย ณ หนองคาย และทำให้เกิดทีมงานและบุคลากรที่เริ่มเข้ามาทำงานในแวดวงละครเพลงอีกมากมาย
ผลงานละครเพลงที่สำคัญถัดมาคือ แม่นาค เดอะมิวสิคัล ในปี 2552 กับบริษัท ดรีมบ็อกซ์ จำกัด ซึ่งเป็น Sung-through เช่นกัน ประสบความความสำเร็จได้รับความชื่นชมจากสื่อและผู้ชมมากมาย และถือเป็นละครที่คนเรียกร้องให้นำกลับมาแสดงใหม่มากที่สุด จนได้นำกลับมาแสดงใหม่อีกครั้งในปี 2562
งานด้านละครเพลง เป็นโปรดักชันที่ใหญ่ มีเวลาและทรัพยากรที่จำกัดในการทำ ไกวัล ได้ร่วมงานกับนักแต่งเพลงที่มีชื่อเสียงอีก 2 ท่าน ที่ได้มาช่วยทั้งคู่กรรม และ แม่นาค เดอะมิวสิคัล คือ สุธี แสงเสรีชน และ พลรักษ์ โอชกะ ประพันธ์เนื้อร้องโดย ดารกา วงศ์ศิริ
ละครเพลงที่สำคัญยังมี นางพญางูขาว เดอะมิวสิคัล ปี 2556 และ น้ำเงินแท้ เดอะมิวสิคัล ปี 2562 ซึ่งเป็นละครเพลง Sung-through ที่ได้รับการกล่าวขวัญถึงอย่างมาก
นอกจากละครที่ได้กล่าวไปแล้ว ยังละครอีกมากมายหลายเรื่องที่ได้ประพันธ์เพลงให้ เช่น แผ่นดินของเรา เดอะมิวสิคัล (12-28 มิ.ย 2558) พระร่วง เดอะมิวสิคัล (22 ก.พ. - 4 มี.ค. 2560)
ผลงานดนตรีประกอบละครเวทีอื่นๆ เช่น เรื่อง “ผู้มาเยือน” ของคณะละคร 28, “ขอรับฉัน” และ “เฟาสท์” ของคณะละครมรดกใหม่
ผลงานดนตรีประกอบภาพยนตร์
ผลงานดนตรีประกอบาพยนตร์มีจำนวนหลายเรื่อง ดนตรีที่ได้รับรางวัลคือ ดนตรีประกอบภาพยนตร์แอนิเมชัน “พระพุทธเจ้า” ซึ่งได้รับ รางวัลสุพรรณหงส์ทองคำ สาขาดนตรีประกอบภาพยนตร์ยอดเยี่ยม ประจำปี 2550 และดนตรีประกอบภาพยนตร์เรื่อง “แปดวัน แปลกคน”  ซึ่งได้รับ รางวัลสุพรรณหงส์ทองคำ สาขาดนตรีประกอบภาพยนตร์ยอดเยี่ยม ประจำปี 2551 จากสมาพันธ์ภาพยนตร์แห่งประเทศไทย และ October Sonata รักที่รอคอย ได้รับรางวัล รางวัลภาพยนตร์ไทย ชมรมวิจารณ์บันเทิง ครั้งที่ 18 และ รางวัล STARPICS THAI FILM AWARDS ครั้งที่ 7
ผลงานดนตรีด้านอื่นๆ
ผลงานด้านประพันธ์เพลงมีมากมาย อาทิ ผลงานร่วมกับวงดนตรีฟองน้ำในหลายอัลบั้ม งานแสง-เสียงหน้าพระที่นั่ง “คนดีศรีอยุธยา” (ปี 2535 และ 2538) เพลงประกอบการแสดงแสง-เสียงของการท่องเที่ยว แห่งประเทศไทย ในชุด “อยุธยายศยิ่งฟ้า” ที่จังหวัดพระนครศรีอยุธยา (ปี 2540)  เพลง Original Score งานเสียง-เสียง “สะพานข้ามแม่น้ำแคว” จังหวัดกาญจนบุรี อัลบั้ม “น้ำใจน้องพี่สีชมพู” ของสมาคมนิสิตเก่าจุฬาฯ อัลบั้ม “ตะวันรุ่งทุ่งรังสิต” ของมหาวิทยาลัยรังสิต นอกจากนั้น ยังมีเพลงประจำสถาบันต่างๆ เช่น มหาวิทยาลัยหัวเฉียวเฉลิมพระเกียรติ  มหาวิทยาลัยรังสิต  มหาวิทยาลัยธุรกิจบัณฑิตย์  การปิโตรเลี่ยมแห่งประเทศไทย ฯลฯ และ เพลงสำหรับวง Symphony Orchestra “Jamjuree Fantasia”(ปี 2540) ซึ่งประพันธ์ให้กับวง CU Symphony Orchestra บรรเลงร่วมกับคณะนักร้องประสานเสียง ในวาระฉลอง 80 ปี จุฬาลงกรณ์มหาวิทยาลัย  รวมทั้ง,  ละครเพลง “คู่กรรม เดอะมิวสิคัล” ของ Dreambox  ดนตรีประกอบการแสดงชุด “แม่น้ำของแผ่นดิน” ปีที่ 3 ถึง ปีที่ 5 ของสำนักพระบรมมหาราชวัง ฯลฯ ผลงาน
ปัจจุบันยังคงทำงานสร้างสรรค์ดนตรีอิสระ และเป็นอาจารย์สอนขับร้องเพลงประสานเสียงให้กับ เสียงไทยคอรัส และอาจารย์พิเศษตามมหาวิทยาลัยต่างๆ
เทศบาลในประเทศฝรั่งเศส
เทศบาล (commune) เป็นหน่วยการบริหารที่เล็กที่สุดในสาธารณรัฐฝรั่งเศส ถือได้ว่าเป็นหน่วยการปกครองท้องถิ่นในระดับรากฐาน มีความเก่าแก่และมีขนาดเล็กที่สุดเมื่อเทียบกับในประเทศอื่น ๆ ปัจจุบัน มีเทศบาลมากกว่า 36,580 แห่ง (และอีก 183 แห่งในจังหวัดโพ้นทะเล) มีจำนวนสมาชิกสภาซึ่งมาจากการเลือกตั้งถึงประมาณ 550,000 คน เทศบาลโดยส่วนใหญ่ถึงกว่าร้อยละ 90 มีลักษณะเป็นเมืองขนาดเล็กและอยู่ในพื้นที่ชนบทซึ่งมีประชากรต่ำกว่า 1,500 คน
ประวัติ
การปกครองท้องถิ่นในรูปแบบนี้ถือเป็นสถาบันทางการเมืองที่เก่าแก่และฝังรากลึกมาอย่างช้านาน อีกทั้งยังสะท้อนถึงลักษณะทางประวัติศาสตร์สังคมชุมชนอย่างแท้จริง เทศบาลในสมัยปัจจุบันมีพื้นฐานทางพัฒนาการมาจากเขตแพริช (Parish) ตั้งแต่ศตวรรษที่ 10 - 12 และต่อมาในสมัยหลังการปฏิวัติฝรั่งเศส ก็ได้มีการจัดเขตพื้นที่ใหม่ แต่โดยรวมก็ยังคงอยู่บนฐานของเขตศาสนาดังเดิม สถานะของเทศบาลในฐานะที่เป็นหน่วยการปกครองท้องถื่นสมัยใหม่เกิดขึ้นในปี พ.ศ. 2427 อันเป็นผลจากการออกกฎหมายพระราชบัญญัติเทศบาล (Municipal Government Act 1884) ครอบคลุมชนชั้นต่างๆ ทั่วประเทศตั้งแต่เมืองขนาดใหญ่ไปจนถึงหมู่บ้านเล็ก ๆ ในชนบท
โดยทั่วไปแล้ว แม้เทศบาลจะถูกมองว่าเป็นหน่วยการปกครองท้องถื่นที่มีขนาดเล็กและขาดศักยภาพทางการบริหาร แต่ในอีกด้านหนึ่ง ประชาชนชาวฝรั่งเศสกลับมีความผูกพันและระบุตนเองเข้ากับเทศบาลที่ตนอาศัยอยู่อย่างแนบแน่น เนื่องจากเทศบาลนั้นเปรียบเสมือนสัญลักษณ์ของการแสดงตนเองในฐานะพลเมือง
เทศบาลขนาดเล็กและขนาดกลาง (ประชากรน้อยกว่า 20,000 คน)
เทศบาลขนาดเล็กและกลางเหล่านี้จะมีลักษณะทางชุมชนเป็นเมืองขนาดเล็กหรือเป็นหมู่บ้านตามชนบท ด้วยข้อจำกัดทางขนาดและทรัพยากร เทศบาลเล็กๆ เหล่านี้จึงต้องพึ่งพาและรับการปกป้องจากองค์กรทางปกครองในระดับสูงกว่าโดยเฉพาะอย่างยิ่งเขตการปกครอง นอกจากนี้ยังต้องอาศัยความร่วมมือกันในระหว่างเทศบาล ผ่านองค์กรความร่วมมือหรือวิสาหกิจรวมเพื่อจัดทำบริการสาธารณะต่างๆ ที่เทศบาลแห่งหนึ่งแห่งใดจัดทำด้วยตนเองไม่ได้
เทศบาลขนาดใหญ่
เทศบาลเหล่านี้จะอยู่ในชุมชนที่มีสภาพของความเป็นเมืองสูง มีศักยภาพและทรัพยากรทั้งในทางการเงินและบุคลากร ไม่ต้องพึ่งพาองค์กรทางการปกครองอื่นๆ ดังเช่นเทศบาลขนาดเล็ก จึงสามารถจัดทำบริการสาธารณะต่างๆ ได้อย่างหลากหลาย
โครงสร้าง
เทศบาลทุกแห่งจะมีการจัดโครงสร้างภายในแยกออกเป็นสองส่วน ประกอบด้วย สภาเทศบาล (Conseil Municipal) ทำหน้าที่ด้านนิติบัญญัติ และนายกเทศมนตรี (Maire) ทำหน้าที่ด้านการบริหาร
สภาเทศบาล
สภาเทศบาลประกอบไปด้วยสมาชิกสภาเทศบาล มีที่มาจากการเลือกตั้งของประชาชนและมีวาระการดำรงตำแหน่ง 6 ปี สำหรับจำนวนสมาชิกสภาจะแปรผันไปตามจำนวนประชากรภายในเทศบาลแต่ละแห่งซึ่งกำหนดตายตัวเป็นลำดับชั้น เช่น จำนวนประชากรต่ำกว่า 100 คน จะมีสมาชิกสภาได้ 9 คน, จำนวนประชากร 100 - 499 คน จะมีสมาชิกสภาได้ 11 คน, จำนวนประชากร 500 - 1,499 คน จะมีสมาชิกสภาได้ 15 คน และจะเรียงเป็นลำดับชั้นเช่นนี้ไปเรื่อยๆ โดยจำนวนสมาชิกสภาสูงสุดที่มีได้คือ 69 คน ในเทศบาลที่มีประชากรมากกว่า 30,000 คน
การประชุมสภาปกติจะต้องมีขึ้นอย่างน้อยทุกๆ 3 เดือน หรือมีการเรียกประชุมโดยนายกเทศมนตรีในเรื่องที่เห็นว่ามีความสำคัญ นอกจากนี้หากตัวแทนของรัฐประจำอยู่ในเขตการปกครอง หรือสมาชิกสภาจำนวน 1 ใน 3 ของสภาเทศบาลที่มีจำนวนประชากรตั้งแต่ 3,500 คนขึ้นไป หรือสมาชิกสภาเทศบาลเทศบาลจำนวนกึ่งหนึ่งในเทศบาลที่มีจำนวนประชากรน้อยกว่า 3,500 คน สามารถร้องขอให้มีการประชุมสภาได้ ซึ่งการตัดสินใจของสภาจะยึดถือเสียงข้างมาก
โดยทั่วไปสภาเทศบาลมีอำนาจหน้าที่ตัดสินใจในเรื่องดังต่อไปนี้
นอกจากนี้ สมาชิกสภาเทศบาลอาจมีบทบาทหน้าที่อื่นๆ ตามที่ได้รับการแต่งตั้งหรือมอบหมาย อาทิเช่น การเข้าดำรงตำแหน่งนายกเทศมนตรีหรือคณะเทศมนตรี (Adjoint), คณะกรรมาธิการของสภาเทศบาล หรือคณะกรรมการบริหารของหน่วยงานอื่นๆ เช่น โรงพยาบาล, หน่วยงานวิสาหกิจรวม, องค์กรความร่วมมือรัฐ - เอกชน หรือหน่วยงานระดับชาติ เป็นต้น อีกทั้งยังมีบทบาทในฐานะผู้ให้ความคิดเห็นและคำปรึกษาในกิจการทั้งหลายทั้งปวงที่เกี่ยวกับผลประโยชน์ของสาธารณะหรือได้รับการร้องขอจากตัวแทนของรัฐ เช่น การกำหนดเงื่อนไขการให้ความช่วยเหลือจากรัฐ, การจัดระบบและปรับปรุงถนนสายหลัก, การจัดตั้งหน่วยงานและกระจายความช่วยเหลือในด้านการสังคมสงเคราะห์, การจัดตั้งองค์กรสาธาณะกุศล เป็นต้น
สภาเทศบาลยังอาจะมีการจัดตั้งคณะกรรมาธิการสามัญ เพื่อวัตุประสงค์ต่างๆ เช่น การวางแผนเมือง, การวางแผนพัฒนา, การพิจารณางบประมาณและการคลัง, ดูแลตรวจสอบการส่งมอบบริหารสาธารณะ เป็นต้น นอกจากนี้ยังอาจจัดตั้งคณะกรรมาธิการพิเศษแห่งเทศบาล โดยเปิดโอกาสให้ประชนภายในท้องถิ่นเข้าร่วมพิจารณาประเด็นต่างๆ อันเกี่ยวเนื่องกับกิจการของชุมชนท้องถิ่นร่วมกัน
นายกเทศมนตรี
นายกเทศมนตรี (Maire) มีฐานะเป็นผู้นำฝ่ายบริหารของเทศบาล มีที่มาจากการเลือกตั้งโดยทางอ้อม กล่วคือ มาจากการเลือกตั้งในหมู่สมาชิกสภาเทศบาล นายกเทศมนตรีจะมีบทบาทหน้าที่ 2 ด้านด้วยกัน กล่าวคือ ในด้านหนึ่งจะมีสถานะเป็นผู้บริหารของเทศบาล และในอีกด้านหนึ่งกฎหมายก็ได้กำหนดให้นายกเทศมนตรีเป็นตัวแทนของรัฐในเวลาเดียวกันด้วย และน่าสนใจก็คือ นายกเทศมนตรีไม่สามารถถูกเพิกถอนโดนสภาเทศบาลได้ การเพิกถอนจะทำได้โดยพระราชกฤษฎีกาของคณะรัฐมนตรีเท่านั้น (Décret en Conseil des ministres)
นอกจากนี้ยังมีการจัดตั้ง "คณะเทศมนตรี" (Adjoints) เพื่อช่วยเหลือนายกเทศมนตรีในการบริหารงาน และทำการแทนในกรณีที่นายกเทศมนตรีไม่อยู่หรือกำลังมีการเปลี่ยนแปลงตัวนายกเทศมนตรี โดยกฎหมายได้กำหนดให้สภาเทศบาลจะต้องมีเทศมนตรีอย่างน้อย 1 คน และอย่างมากต้องไม่เกินร้อยละ 30 ของจำนวนสมาชิกสภาเทศบาล เทศมนตรีจะต้องเป็นสมาชิกสภาเทศบาลและได้รับการเลือกตั้งจากสภาเทศบาลภายหลังจากที่ได้มีการเลือกนายกเทศมนตรีเรียบร้อยแล้ว นอกจากนี้ยังอาจมีการจัดตั้ง "เทศมนตรีพิเศษ" เพื่อรับผิดชอบงานอันเป็นกิจการของรัฐที่นายกเทศมนตรีได้รับมอบหมายในฐานะตัวแทนของรัฐ เช่น งานด้านกิจการตำรวจ, การดูแลท้องที่ห่างไกล เป็นต้น ซึ่งเทศมนตรีพิเศษนี้ไม่จำเป็นต้องเป็นสมาชิกสภาเทศบาล
บทบาทและอำนาจหน้าที่ของนายกเทศมนตรีจะแยกออกเป็นสองด้าน กล่าวคือ บทบาทในฐานะตัวแทนของรัฐส่วนกลาง (Agent de l'Etat) และบทบาทในฐานะผู้บริหารของเทศบาล (Organe exécutif de la commune) ซึ่งมีรายละเอียดดังนี้
นายกเทศมนตรีในฐานะตัวแทนของรัฐ
ในฐานะตัวแทนของรัฐ นายกเทศมนตรีมีหน้าที่ต้องรับผิดชอบในงานด้านการรักษาความสงบเรียบร้อยภานในชุมชน, การทะเบียนและการสำมะโนประชากร, ดูแลการเลือกตั้งและจัดทำบัญชีรายชื่อการผู้มีสิทธิเลือกตั้ง, การเกณฑ์ทหาร, การออกใบอนุญาตล่าสัตว์ เป็นต้น นอกจากนี้ กฎหมายยังกำหนดให้นายกเทศมนตรีและคณะเทศมนตรีมีฐานะเป็นเจ้าหน้าที่ด้านงานตำรวจ ซึ่งโดยทั่วไป หน้าที่ในฐานะตัวแทนของรัฐเหล่านี้จะถูกถ่ายโอนลงไปให้เจ้าหน้าที่ของเทศบาลเป็นผู้รับผิดชอบ
นายกเทศมนตรีในฐานะผู้บริหารของเทศบาล
โดยทั่วไปบทบาทหน้าที่ของนายกเทศมนตรีจะมีด้วยกัน 3 ประการ ได้แก่